कञ्चनपुरको घटना जति संवेदनशिल खतरनाक छ, सप्तरीको घटना पनि कम छैन । सप्तरी घटना धेरै अनपेक्षित थिएन । एमालेले अभियान गरेरै छाड्ने , मोर्चाले पनि अवरोध गरेरै छाड्ने निषेधकारी अहंकार पहिले नै व्यक्त भएको थियो । दुवैथरी हठको चेपुवामा परेर ५ जना निर्दोष नागरिकले ज्यान गुमाउन बाध्य भए । मोर्चा र एमालेको हठ राजनीतिक थियो तर मर्नेहरु अराजनीतिक परे । धेरै लडाइँमा अक्सर यस्तो हुने गर्दछ । प्रत्यक्ष सरोकार नराख्नेहरुकै ज्यादा ज्यान जाने गरेको छ । त्यसकारण जिम्मेवार राजनीतिक दल वा सरकारले जनताको ज्यान नजाने उपायको खोजी गर्छन् । तर, हाम्रो देशमा त्यस्तो अपेक्षा राख्नु नै मुर्खता प्रदर्शन गर्नु जस्तो भएको छ ।
